III พุ่งแรง 8% “ออลไทม์ไฮ” รับร่วมทุนพันธมิตรลุยขนส่งทางราง-บก โบรกฯแนะซื้อเป้า 20 บ.
III พุ่งแรง 8% “ออลไทม์ไฮ”  รับร่วมทุนพันธมิตรลุยธุรกิจขนส่งทางราง-บก โบรกแนะซื้อเคาะเป้าสูง 20 บ.
III พุ่งแรง 8% “ออลไทม์ไฮ”  รับร่วมทุนพันธมิตรลุยธุรกิจขนส่งทางราง-บก โบรกแนะซื้อเคาะเป้าสูง 20 บ.
22 ธ.ค. 2564

ผู้สื่อข่าวรายงานว่า วันนี้(22ธ.ค.64) ราคาหุ้นบริษัท ทริพเพิล ไอ โลจิสติกส์ จำกัด (มหาชน) หรือ  III ณ เวลา 11.19 น. อยู่ที่ระดับ 15.50 บาท บวก 1.10 บาท หรือ 7.64% สูงสุดที่ระดับ 15.60 บาท ต่ำสุดที่ระดับ 14.50 บาท ด้วยมูลค่าการซื้อขาย 640.17 ล้านบาท ราคาหุ้นสูงสุดตั้งแต่เข้าตลาดเมื่อวันที่ 1 ก.ย.2560

ด้านนายภูวดล ภูสอดเงิน นักวิเคราะห์การลงทุนปัจจัยพื้นฐานด้านหลักทรัพย์ บล.บัวหลวง กล่าวว่า ราคาหุ้น III ที่ปรับตัวขึ้นมาคาดมีปัจจัยบวกมาจากการที่ บริษัทจัดตั้งบริษัทย่อย คือ บริษัท ทริพเพิล ไอ เรลจิสติกส์ จำกัด (TIR) โดยร่วมทุนกับกลุ่มบริษัท จงตั้งเจริญ ทรานสปอร์ต กรุ๊ป จำกัด และ บริษัท เพาเวอร์ อินเตอร์เฟรท จำกัดซึ่งเป็นผู้เชี่ยวชาญการขนส่งทางราง และการขนส่งทางบกโดยรถหัวลาก (Trailer) โดยบริษัทฯจะถือหุ้น 55% ของจำนวนหุ้นสามัญทั้งหมด ด้วยเงินลงทุนจำนวน 2.75 ล้านบาท
ทั้งนี้ มองการร่วมทุนดังกล่าวจะส่งผลบวกต่อกำไรของ III ราว 5-8% ขณะเดียวกันมองเป็นโอกาสที่ III จะเข้าร่วมในโครงการรถไฟจีน-ลาว ในอนาคตด้วย ในส่วนของการเป็นนายหน้าหาตู้คอนเทนเนอร์ให้การขนส่ง ราคาพื้นฐาน 15.00 บาท และมองว่ามีโอกาสขึ้นไปที่ 17-20 บาท